

Република Србија

Аутономна Покрајина Војводина

Град Сомбор

ГРАДСКА УПРАВА

 Број: службено

Дана: 08.11.2021. године

С о м б о р

Трг цара Уроша 1

**НОВА МЕРА ВЛАДЕ РЕПУБЛИКЕ СРБИЈЕ У БОРБИ ПРОТИВ ЗАРАЗНЕ БОЛЕСТИ COVID-19 – КОВИД СЕРТИФИКАТ ОД 20 ЧАСОВА**

На предлог Кризног штаба за сузбијање заразне болести Covid-19, Влада Републике Србије донела је нову Уредбу о допунама Уредбе о мерама за спречавање и сузбијање заразне болести COVID-19.

Наведеном Уредбом дефинисана је мера увођења **Ковид сертификата, чија примена почиње од 08.11.2021. године од 20:00 часова.**

Уредбом је дефинисано да у **објекат на затвореном простору** **у коме се врши пружање угоститељских услуга услуживањем хране и пића** (изузев објеката у којима се храна и пиће служи тако што корисник не улази у објекат – тзв. шалтерска продаја, када се храна и пиће врши путем доставе, односно без непосредног корисника пружаоца и корисника услуге или када је објекат у оквиру затвореног трговинског објеката и храна и пиће се не услужују седећим корисницима), као **и у објектима који нису у регистру угоститељских објеката, али у којима се врши одржавање забавних и свечаних манифестација (сале за венчања и сл.) и у објектима** у којима се обавља делатност приређивања посебних и класичних игара на срећу (**коцкарнице, кладионице, казина и сл.), као пружалац или корисник услуге у периоду од 20.00 часова до завршетка радног времена, може боравити само лице које поседује Ковид сертификат.**

У објекту у коме се делатност обавља у радном времену које се не прекида (24.00 часа) боравак лица уз поседовање Ковид сертификата односи се на период од 20.00 часова до 06.00 часова.

**Ковид сертификат је документ (**Дигитални зелени сертификат Републике Србије у дигиталном или папирном облику, који издаје завод за јавно здравље образован за територију Републике Србије) којим се потврђује да носилац документа поседује један од следећих доказа, и то:

1) негативан резултат REAL TIME PCR теста на SARS-CoV-2, не старији од 72 сата након издавања резултата који издаје микробиолошка лабораторија у јавној својини на територији Републике Србије, односно страна референтна микробиолошка лабораторија;

2) негативан резултат теста за детекцију антигена SARS-CoV-2, не старији од 48 сати након издавања резултата који издаје микробиолошка лабораторија у јавној својини и микробиолошка лабораторија у приватној својини на територији Републике Србије, односно страна референтна микробиолошка лабораторија;

3) доказ о примљеној другој, односно трећој дози вакцине против заразне болести COVID-19 који издаје завод за јавно здравље образован за територију Републике Србије, односно надлежни здравствени орган стране земље, којим се потврђује да вакцинација није старија од 210 дана;

4) позитиван резултат серолошког тестирања на SARS-CoV-2 S-Protein (RBD) Immunoglobulin G (IgG) који издаје микробиолошка лабораторија у јавној својини на територији Републике Србије не старији од 90 дана од дана узорковања;

5) доказ о прележаној заразној болести COVID-19 у виду позитивног REAL TIME PCR теста на SARS-CoV-2 или теста за детекцију антигена SARS-CoV-2, не млађег од 14 и не старијег од 210 дана од дана узорковања, који издаје завод за јавно здравље образован за територију Републике Србије односно надлежни здравствени орган стране земље, а на основу резултата тестова микробиолошких лабораторија у јавној својини на територији Републике Србије, односно страних референтних микробиолошких лабораторија.

Ковид сертификат садржи машински читљиву графичку ознаку – матрични код (QR код), односно дводимензионални бар-код, ради омогућавања провере доказа из става 1. овог члана електронским путем.

**Правно лице или предузетник, односно организатор догађаја које пружа услуге дужан је да врши обавезну проверу валидности Ковид сертификата увидом у документ и уређајем који препознаје графичку ознаку** **– матрични код (QR код).**

Правно лице или предузетник, односно организатор догађаја које пружа услуге дужан је да идентитет носиоца Ковид сертификата **провери увидом у важећи документ са фотографијом (лична карта, путна исправа, возачка дозвола, индекс и др**.).

**Правно лице или предузетник, односно организатор догађаја које пружа услуге одговоран је уколико дозволи боравак у објекту, после 20.00 часова до краја радног времена лицу које нема Ковид сертификат.**

**Контролу придржавања ове мере (Ковид сертификата) врши санитарна инспекција, комунална инспекција и комунална милиција, као и други законом овлашћени државни органи.**

**Град Сомбор позива и апелује на грађане да се вакцинишу и придржавају свих преветнивних мера док постоји опасност од ширења заразне болести COVID-19.**

Вакцинални пункт града Сомбора се налази на локацији, **објекат затвореног градског базена на адреси Апатински пут бб,** арадно време је од **08 до 15 часова сваког радног дана и суботом**.Грађани се за помоћ и добијање неопходних информација око термина вакцинације могу обратити кол Центру града Сомбора на број телефона **064/069 82 47** и број телефона вакциналног пункта **063\109 98 63.**

**Актуелене мере и детаље везане за меру Ковид пропусница можете погледати на линку:** **http://www.pravno-informacioni-sistem.rs/SlGlasnikPortal/eli/rep/sgrs/vlada/uredba/2020/151/1/reg**